জননী

বাবাই, আমি ছিলেম মানুষ, গড়ার কারিগর

কিভাবে গড়ছি তোকে আজ এই পৃথিবীর পর।

মানুষ সৃষ্টির সেরা জীব সবাই জানে ভবে

সমাজবদ্ধ থাকবে তারা একে,অপরের হবে।

হঠাৎ করে এলো ধরায় চীনের, উহান প্রদেশে,

কেহ বলে মানব সৃষ্ট ২০১৯ সালের শেষে।

করনা নামক মানব ঘাতক সংক্রামক ব্যাধিতে,

ছেয়ে গেলো সারা বিশ্ব বাংলা ও শারিতে।

লক্ষণ ছিলো হাচি কাশি একটু একটু জ্বর,

হঠাৎ করে পেয়ে বসলো আমার দেহের পর।

বাবাই, আমি ছিলেম ষাটোর্ধ তোর বাসার পর,

তুই তখন দেখতে পেলি দেহ আমার করনারি ঘর।

হঠাৎ করে বললি আমায় তোমায় যেতে হবে চলে,

তা নাহলে মরবো সবাই করনার ছোবলে।

রাস্তার পরে দাঁড়িয়ে আমি ফোনের পরে ফোন

ট্রিপল নাইনও ধরছে না আর কি আর বলবো শোন।

পেটে ক্ষুধা জ্বরে ক্লান্ত আর কত ক্ষণ চলে,

জানিনা আর কত কষ্ট আছে এ কপালে।

আমি ছিলেম শিক্ষা গুরু এই পৃথিবীর পরে

আকস্মিক এক ছাত্র এসে, শুনে বলে চলেন ম্যাম ঘরে।

অনেক বলায় ছাত্র আমায় নিলো হাসপাতালে,

টেষ্টগুলো সব করার পরে ভাবছি কি আছে কপালে

ঢের হতো যদি মরে যেতাম একটুকু বিষ পাণে,

বাবাই তোর মত সন্তান যেন কেহ ধরায় না আনে।

দিদুন বলে চিৎকার করে কাঁদছিল দাদু সোনা,

আব্বু দিদুন বাসায় আনো রাস্তায় রেখোনা।

হাসি মুখে টেষ্টগুলো র ফল ছাত্র যখন শোনায়,

রাগে দুঃখে তোর উপরে পানি চোখের কোনায়।

বলল ম্যাম বাসায় চলেন বলি আমি কোথায়

বৃদ্ধাশ্রম কাছ কিনা নিবে আমায় হোথায়।

এখন আমায় বলিস মাগো ভুল হয়েছে ঢের,

বাবাই, কুলাঙ্গার এক সন্তান তুই মা বলিস না ফের।।।

MAY 21, 2020, 5:16 PM